Espagnolettlås

En espagnolettlås er en mekanisk lås som gir en flerpunkts avlåsning. Den anvendes hovedsakelig på dører, vinduer og skap.

Bevegelse av espagnolettlåsens håndtak vil overføres mekanisk til to eller flere stag eller bolter som beveges ut av karmen og som dermed låser døren eller vinduet.

Ved bruk av tofløyede dører ser man ofte at det brukes dørvridere på den aktive fløyen (gangfløy) og espagnolettlås på den passive fløyen. Et alternativ til espagnolettlås da er å bruke kantskåte med hevarm i enden av dørbladet.

Kategori:Lås og beslag